हम त कहब कि भोजपुरिओ में ना, भोजपुरिए में. हँ गैर भोजपुरी नेवतहरी लोग खातिर हिन्दी भा अंगरेजी में अलग से लिखल जा सकेला.
Tagged: भोजपुरी RSS Toggle Comment Threads | Keyboard Shortcuts
-
Co-ordinator
-
रामरक्षा मिश्र विमल
जी,बिल्कुल ठीक कहलीं.अबहिंए से जो अतना उत्साह में काम शुरू हो जाय त लक्ष्य बहुत दूर ना रहि जाई.धन्यवाद.
रामरक्षा मिश्र विमल
-
-
DR. RAM RAKSHA MISHRA
चलीं, भोजपुरिओ में नेवता लिखल जाव
अब लागऽता हर भोजपुरिहा बुद्धिजीवी एह बात के माने लागल बाड़े कि भोजपुरिहा अपना भाषा का प्रति काफी संकोची होले. एह संकोच का पीछे कवनो विधेयात्मक सोच कम ,हीन बोध ज्यादा बा. जो केहू जान जाई कि ई भोजपुरी बोलेले त मानि ली कि अनपढ़ हवे. कारन चाहे जवन भी होखे बाकिर साँच त इहे बा. बाहर भीतर निकले-पइसेवाला आदमी रोज ब रोज ई देख रहल बा. गैरभोजपुरी खास कर गैरहिंदीभाषीक्षेत्र में एकर सच्चाई नीमन से लउकेले.
कुछ दिन पहिले आरा गइल रहीं.एगो रिक्शा प बइठले एक आदमी के इंतजार करत रहीं.रिक्शावाला कवनो शब्द के सही वर्तनी पुछलसि. हम ओकरा के दू गो वर्तनी बतवलीं एगो हिंदी आ एगो भोजपुरी खातिर.ऊ हिंदी वर्तनी पर त मूड़ी हिला लिहलसि बाकिर भोजपुरीवाली बात पर अचंभा में परि गइल. भोजपुरियो में लिखाला का? एगो अजीब मुद्रा में हमरा ओरि ताकिके ऊ पुछलसि.
ई प्रश्न भोजपुरी भाषा आ साहित्य के प्रचार प्रसार के पोल खोले खातिर काफी बा. खाली कुछ लघु पत्रिका निकालि लिहला आ नेट पर पढ़ि-लिखि लिहला से भोजपुरी मानसिकता में अपेक्षित बदलाव संभव नइखे. एकरा खातिर सामाजिक संस्थानन के विशेष जागरूकता अभियान चलावे के परी. हमनी के अपना हर आमंत्रण पत्र,पोस्टर आदि में हिंदी का सङही भोजपुरी में भी लिखे शुरू करेके परी. पहिले लोगन के ई त लागो कि भोजपुरी में लिखला में गँवारूपन नइखे,अपना भाषा का प्रति प्यार आ सम्मान बा. ई पहल पहिले हर जागरूक बनाम बुद्धिजीवी भोजपुरिहा के करेके परी. फेरु जब धीरे धीरे ई फइल जाई त कवनो भाषण के जरूरत ना परी.
अपना सभ भोजपुरिहा भाई बहिन लोग से हम ई निहोरा कइल चाहबि कि अपना हर आमंत्रण पत्र,पोस्टर आदि में भोजपुरी के भी इस्तेमाल करीं. तबे अपना संस्कृति के कुछ जरूरी थातिन के बचावल जा सकऽता, आ अपना माटी के भाषा के गर्व के भाषा बनावल जासकऽता. चलीं, भोजपुरिओ में नेवता लिखल जाव.
-
Shyam Narain Verma
प्रणाम जी
बहुत अच्छा लिखले बानी !
बहुत बहुत धन्यवाद जी
-
-
amritanshuom
भोजपुरी के अलख जगावल जाव!घरे-घरे डंका पिटावल जाव !!
आज हमनी के आपन भाषा – बोली भोजपुरी एतना ऊंचाई पे पहुँच गइल बा कि सरकार के लउकते नइखे . सदियन से बोलल जात ई भाषा के सरकारी फाइल में कतहूँ नाम नइखे . कहे नाम नइखे ? हमनी के नेता लोग नइखे चाहत.
काहे कि ई सब काम नेता लोग के जिम्मे बा. आज हमनी के भोजपुरी से सोना के अंडा पैदा कईल जाता. भोजपुरी सिनेमा, चैनल, बेवसाईट के लाइन लाग गईल बा. आज चारो ओर भोजपुरी के जय -जय हो रहल बा. तबो सरकारी आखँ-कान बंद बा. भोजपुरी के कला-संस्कृति, गीत-संगीत एतना प्रभावपूर्ण बा. सरकार के बंद भईल आखँ-कान खोले के पड़ी. ना त …
जब टूट जाई सबुर के बान्धवा,
खउले लगी खूनवा!
कतहीं मिली न शरणवा,
सुनि ल सुनि ल नेता जनवा !!
अरजी हमार बाटे
मरजी करत बाड़,
लाखो-करोडो के
अरमानावा धोअत बाड़ ,
गली-गली में रोप के गईल
वादा के खरबुजावा !
कतहीं मिली न शरणवा,
सुनि ल सुनि ल नेता जनवा !!
आन -बान-शान ईहे
मटिया के जान ह ,
भोजपुरी भाषा हमरो
माई के समान ह ,
जेकर भिखारी राजेंद्र
कुँवर जइसन बा पूतवा !
कतहीं मिली न शरणवा,
सुनि ल सुनि ल नेता जनवा !!
गीरी जाई गाज-बाज
अईब न चाल से ,
त्राहि-त्राहि मची जाई
रुकी नाहिं ढाल से,
छिड़ जाई संग्राम ना मिली
भोजपुरी के स्थानवा !
कतहीं मिली न शरणवा,
सुनि ल सुनि ल नेता जनवा !!
- ओ.पी अमृतांशु
bho_Deva hne_Deva unk eng_Latn unk mai_Deva bho_Deva mai_Deva unk unk knc_Latn bho_Deva bho_Deva bho_Deva bho_Deva bho_Deva unk afr_Latn hin_Deva bho_Deva hin_Deva unk unk bos_Latn bho_Deva bho_Deva bho_Deva bho_Deva mag_Deva bho_Deva mai_Deva bho_Deva mar_Deva bho_Deva awa_Deva bho_Deva hne_Deva bho_Deva mai_Deva bho_Deva bho_Deva mai_Deva bho_Deva bho_Deva bho_Deva bho_Deva mai_Deva bho_Deva bho_Deva mar_Deva mag_Deva bho_Deva bho_Deva bho_Deva mai_Deva mai_Deva